
Διεπιστημονικός Οργανισμός Αναγνώρισης Τίτλων 

Ακαδημαϊκών και Πληροφόρησης και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

Αρθρο 1 

Ίδρυση - Νομική Μορφή - Έδρα 

Ιδρύεται νομικό πρόσωπο δημοσίου δικαίου (Ν.Π.Δ.Δ.) με 
την επωνυμία «ΔΙΕΠΙΣΤΗΜΟΝΙΚΟΣ ΟΡΓΑΝΙΣΜΟΣ ΑΝΑ¬ 
ΓΝΩΡΙΣΗΣ ΤΙΤΛΩΝ ΑΚΑΔΗΜΑΪΚΩΝ ΚΑΙ ΠΛΗΡΟΦΟΡΗΣΗΣ» 
(Δ.Ο.Α.Τ.Α. Π.), που εδρεύει στην Αθήνα και εποπτεύεται από 
τον Υπουργό Εθνικής Παιδείας και Θρησκευμάτων. Ο Οργα¬ 
νισμός στις διεθνείς του σχέσεις χρησιμοποιείτην επωνυμία: 
«ΗθΙΙθπιο ΝαΙίοπαΙ Αοθάβοιίο Βθοορηίΐίοη από Ιπίοππαΐίοη 
ΟθηΐθΓ (ΗθΙΙθπιο ΝΑΒΙΟ)». 

Αρθρο 2 
Σκοπός 

1. Σκοπός του Οργανισμού είναι: 

α) Η αναγνώριση τίτλων σπουδών που απονέμονται από 
ομοταγή εκπαιδευτικά ιδρύματα ανώτατης εκπαίδευσης, 
πανεπιστημιακής και τεχνολογικής κατεύθυνσης της αλλο¬ 
δαπής και 

β) η παροχή πληροφοριών σχετικά με σπουδές στην ανώ¬ 
τατη εκπαίδευση στην ημεδαπή και αλλοδαπή. 

2. Ο Οργανισμός για την επίτευξη του σκοπού του: 

α) Συλλέγει και επεξεργάζεται τις πληροφορίες και τα 
στοιχεία που αφορούν το ελληνικό εκπαιδευτικό σύστημα, 
κυρίως σχετικά με την ελληνική ανώτατη εκπαίδευση του 
πανεπιστημιακού και τεχνολογικού τομέα και λειτουργεί 
ως Κέντρο ενημέρωσης για θέματα πανεπιστημιακής και 
ανώτατης τεχνολογικής εκπαίδευσης. 

β) Συλλέγει και επεξεργάζεται τις πληροφορίες και τα 
στοιχεία που αφορούν την ανώτατη εκπαίδευση σε διεθνές 
και ευρωπαϊκό επίπεδο, παρακολουθεί τις εξελίξεις που 
σημειώνονται διεθνώς στο χώρο αυτόν, ενημερώνει το 
Υπουργείο Εθνικής Παιδείας και Θρησκευμάτων και τα πα¬ 
νεπιστήμια και τεχνολογικά εκπαιδευτικά ιδρύματα (Τ.Ε.Ι.) 
για θέματα ανώτατης εκπαίδευσης της αλλοδαπής και πα¬ 
ρέχει πληροφορίες σε ιδρύματα ανώτατης εκπαίδευσης ή 
αρμόδια Κέντρα και αντίστοιχους οργανισμούς της αλλο¬ 


δαπής, σχετικά με την οργάνωση και τη λειτουργία των ελ¬ 
ληνικών πανεπιστημίων και τεχνολογικών ιδρυμάτων ανώ¬ 
τατης εκπαίδευσης. Συμβουλεύει, επίσης, το Υπουργείο 
Εθνικής Παιδείας και Θρησκευμάτων για την ανάγκη δημι¬ 
ουργίας στην ημεδαπή νέων τμημάτων, που λειτουργούν 
ήδη στην αλλοδαπή. 

γ) Συμμετέχει σε συσκέψεις και άλλες εκδηλώσεις που 
διοργανώνονται από διεθνείς οργανισμούς και ιδιαίτερα 
από το ευρωπαϊκό δίκτυο των αντίστοιχων κέντρων ακαδη¬ 
μαϊκών αναγνωρίσεων και πληροφόρησης (ΝΑΒΙΘ), του 
οποίου είναι μέλος. 

δ) Συνεργάζεται με όργαναπου έχουν ως σκοπό την αξιο¬ 
λόγηση της ποιότητας της ανώτατης εκπαίδευσης για θέ¬ 
ματα κοινού ενδιαφέροντος. 

Αρθρο 3 
Ορισμοί 

Κατά την έννοια του νόμου αυτού: 
α) «Ανώτατη εκπαίδευση πανεπιστημιακής καιτεχνολογι- 
κής κατεύθυνσης» είναι η εκπαίδευση που παρέχεται από 
πανεπιστήμια και τεχνολογικά εκπαιδευτικά ιδρύματα που 
λειτουργούν στην Ελλάδα ή στην αλλοδαπή ως ιδρύματα 
ανώτατης εκπαίδευσης. 

β) «Τίτλος σπουδών» είναι πτυχίο ή δίπλωμα, με το οποίο 
πιστοποιείται ότι ο κάτοχός του έχει ολοκληρώσει επιτυ- 
χώς πρόγραμμα σπουδών ανώτατης εκπαίδευσης. 

γ) «Πτυχίο» είναι ο τίτλος αναγνωρισμένου πανεπιστη¬ 
μιακού ή τεχνολογικού ιδρύματος ανώτατης εκπαίδευσης, 
ο οποίος χορηγείται μετά από επιτυχή ολοκλήρωση προ¬ 
πτυχιακού προγράμματος σπουδών. 

δ) «Μεταπτυχιακό Δίπλωμα» είναι ο τίτλος που χορηγεί¬ 
ται σε κατόχους πτυχίου μετάτην επιτυχή ολοκλήρωση του 
μεταπτυχιακού προγράμματος σπουδών των αναγνωρι¬ 
σμένων εκπαιδευτικών ιδρυμάτων. 

ε) «Διδακτορικό Δίπλωμα» είναι ο τίτλος που χορηγείται 
από αναγνωρισμένα εκπαιδευτικά ιδρύματα σε κατόχους 
πτυχίου μετά επιτυχή εκπόνηση πρωτότυπης επιστημονι¬ 
κής διατριβής. 

στ) «Αναγνώριση τίτλου σπουδών» είναι η βεβαίωση και η 
διαπίστωση από τον Οργανισμό της «ισοτιμίας» ή «ισοτιμίας 
και αντιστοιχίας» του τίτλου. Η αναγνώριση αφορά πτυχία, με¬ 
ταπτυχιακά διπλώματα και διδακτορικά διπλώματα. 

ζ) «Αναγνωρισμένο εκπαιδευτικό ίδρυμα» είναι το πανε¬ 
πιστήμιο και το τεχνολογικό ίδρυμα ανώτατης εκπαίδευ¬ 
σης που έχει κριθεί ως ομοταγές από τα αρμόδια όργανα 
του Οργανισμού. 

η) Ομοταγές θεωρείται το εκπαιδευτικό ίδρυμα ανώτα¬ 
της εκπαίδευσης πανεπιστημιακής και τεχνολογικής κα¬ 
τεύθυνσης της αλλοδαπής που αναγνωρίζεται από τα αρ¬ 
μόδια όργανα της χώρας του, εφόσον συντρέχουν οι εξής 
προϋποθέσεις: 

αα) Η διδασκαλία και η εξέταση περιλαμβάνει τα ανα¬ 
γκαία για την αντίστοιχη επιστήμη μαθήματα. 

ββ) Το ανώτατο ίδρυμα απονέμει ως τίτλους σπουδών 
πτυχία, μεταπτυχιακά διπλώματα και διδακτορικά διπλώ¬ 
ματα. Κατ’ εξαίρεση θεωρούνται ως ομοταγή και τα ανώ¬ 
τατα τεχνολογικά εκπαιδευτικά ιδρύματα που απονέμουν 
ως τίτλους σπουδών μόνο πτυχία. 

γγ) Το μεγαλύτερο μέρος του διδακτικού προσωπικού 
του προπτυχιακού και του μεταπτυχιακού προγράμματος 
σπουδών έχει διδακτορικό δίπλωμα. 

δδ) Όταν οι απονεμόμενοι τίτλοι οδηγούν σε επαγγελμα¬ 
τικά δικαιώματα, τα δικαιώματα αυτά αναγνωρίζονται στη 
χώρα που λειτουργεί το ανώτατο εκπαιδευτικό ίδρυμα. 

εε) Η διάρκεια σπουδών είναι τουλάχιστον τριετής για το 
προπτυχιακό και ενός έτους για το μεταπτυχιακό πρό¬ 
γραμμα, οι δε σπουδαστές έχουν περατώσει τη δευτερο¬ 
βάθμια εκπαίδευση. 

Άρθρο 4 

Προϋποθέσεις αναγνώρισης τίτλων 

Οι τίτλοι σπουδών των αναγνωρισμένων εκπαιδευτικών 
ιδρυμάτων της αλλοδαπής αναγνωρίζονται από τον Οργα¬ 
νισμό ως «ισότιμοι» ή ως «ισότιμοι και αντίστοιχοι». 

1. Η «ισοτιμία» αναγνωρίζεται εφόσον: 

α) Η διάρκεια των σπουδών, η διαδικασία διδασκαλίας 
και μάθησης και οι όροι αξιολόγησης, προαγωγής και απο¬ 
φοίτησης των σπουδαστών πληρούν τις απαιτήσεις των 
πανεπιστημίων και των τεχνολογικών ιδρυμάτων ανώτατης 
εκπαίδευσης της ημεδαπής. Εξαιρούνται από την προϋπό¬ 
θεση της διαδικασίας της διδασκαλίας και μάθησης τα 
ιδρύματα τύπου «ανοικτού πανεπιστημίου» (οραη υηίνθΓ- 
δϋγ), «σπουδών εξ αποστάσεως» (άίδίαηοθ Ιθαπιίηρ) και 
«εξωτερικών πτυχίων» (θχΙθίτιαΙ άθρίΌθε), υπό τον όρο ότι 
τα συγκεκριμένα ιδρύματα έχουν ειδικό πρόγραμμα σπου¬ 
δών για το σκοπό αυτόν, ότι ολόκληρη η διαδικασία παρο¬ 
χής τέτοιου τύπου προγράμματος γίνεται αποκλειστικά 
από το ίδρυμα που απονέμει τον τίτλο και όχι από άλλο με 
οποιονδήποτε τρόπο συνεργαζόμενο με αυτό ίδρυμα και 
ότι η αξιολόγηση, προαγωγή και αποφοίτηση γίνονται με 
βάση διαφανείς και αδιάβλητες διαδικασίες, ανάλογες με 
αυτές που ισχύουν στα άλλα προγράμματα σπουδών με 
παρακολούθηση. 

β) Όλο το πρόγραμμα σπουδών έχει διανυθεί σε ομοταγή 
εκπαιδευτικά ιδρύματα και τουλάχιστον το 1/2 του προ¬ 
γράμματος έχει πραγματοποιηθεί στο ίδρυμα που απονέμει 
τον τίτλο. Εξαίρεση ως προς το εν λόγω ελάχιστο ποσοστό 
σπουδών μπορεί να αποτελέσουν τα διαπανεπιστημιακά 
προγράμματα συνεργασίας αναγνωρισμένων εκπαιδευτι¬ 
κών ιδρυμάτων. Η διάρκεια των σπουδών υπολογίζεται σε 
ακαδημαϊκά έτη, εξάμηνα ή διδακτικές μονάδες ή σε συν¬ 
δυασμό αυτών. 

2. Ειδικότερα για την αναγνώριση τίτλων σπουδών της 
αλλοδαπής που αποκτώνται μετά απότριετή φοίτηση, όταν 
για τα αντίστοιχα προγράμματα της ημεδαπής προβλέπε- 
ται τετραετής ή πενταετής φοίτηση, «ισοτιμία» ή «ισοτιμία 
και αντιστοιχία» του πτυχίου αναγνωρίζεται μόνον εφόσον 
ο κάτοχος του πτυχίου είναι και κάτοχος μεταπτυχιακού δι¬ 
πλώματος. Στην περίπτωση αυτή δεν αναγνωρίζεται «ισο¬ 
τιμία» του μεταπτυχιακού διπλώματος. Η κατοχή μεταπτυ¬ 


χιακού τίτλου δεν κρίνεται απαραίτητη προκειμένου για 
ισοτιμία με πτυχίο τεχνολογικού εκπαιδευτικού ιδρύματος. 
Σε ειδικές περιπτώσεις εντατικών προγραμμάτων της αλ¬ 
λοδαπής τριετούς διάρκειας, όταν τα αντίστοιχα πανεπι¬ 
στημιακά προγράμματα της ημεδαπής είναι τετραετούς 
διάρκειας, είναι δυνατόν με ειδικά αιτιολογημένη απόφαση 
του οικείου Τμήματος του Διοικητικού Συμβουλίου (Δ.Σ.) 
του Οργανισμού, να χορηγηθεί «ισοτιμία» ή «ισοτιμία και 
αντιστοιχία» στο πτυχίο χωρίς παράλληλη συνεκτίμηση με¬ 
ταπτυχιακού διπλώματος. Στη σχετική απόφαση λαμβάνο- 
νται υπόψη συγκεκριμένα ποιοτικά και ποσοτικά κριτήρια 
και ιδίως οι διδακτικές μονάδες (οΓθάίίε) του προγράμμα¬ 
τος σπουδών του αλλοδαπού ιδρύματος και η τυχόν αξιο¬ 
λόγηση ή πιστοποίησή του από αναγνωρισμένους φορείς 
ανώτατης εκπαίδευσης. Η απόφαση αυτή δημοσιοποιείται. 

3. «Ισοτιμία και αντιστοιχία» αναγνωρίζεται εφόσον συ¬ 
ντρέχουν οι προϋποθέσεις για την αναγνώριση της «ισοτι¬ 
μίας» του τίτλου σπουδών και επιπλέον ο ενδιαφερόμενος 
έχει διδαχθεί και εξετασθεί επιτυχώς στα βασικά μαθήμα¬ 
τα του ομοειδούς προγράμματος σπουδών της ημεδαπής. 
Ο Οργανισμός μπορεί να απαιτήσει επιπλέον επιτυχή εξέ¬ 
ταση σε συμπληρωματικό αριθμό μαθημάτων σε ανώτατα 
εκπαιδευτικά ιδρύματα της ημεδαπής. Τα συμπληρωματι¬ 
κά μαθήματα δεν μπορούν να υπερβαίνουν τα έξι. Ο αριθ¬ 
μός αυτός μπορεί να αυξηθεί έως δέκα, όταν πρόκειται για 
την αναγνώριση τίτλων της αλλοδαπής αντίστοιχων με τίτ¬ 
λους, που αποκτώνται στην ημεδαπή μετά από σπουδές 
τουλάχιστον πενταετούς διάρκειας. Αν η διαφοράτου προ¬ 
γράμματος σπουδών της ημεδαπής από το πρόγραμμα 
της αλλοδαπής είναι τόσο σημαντική ώστε να μη μπορεί να 
χορηγηθεί «ισοτιμία και αντιστοιχία» του τίτλου ούτε με τη 
συμπληρωματική εξέταση σε έξι ή, αναλόγως, δέκα μαθή¬ 
ματα, τότε αναγνωρίζεται «ισοτιμία» εφόσον συντρέχουν οι 
προϋποθέσεις του άρθρου 4 παρ. 1. Τα συμπληρωματικά 
μαθήματα ορίζονται από το οικείο Τμήμα του Δ.Σ. του Ορ¬ 
γανισμού μετά από εισήγηση της αρμόδιας Εκτελεστικής 
Επιτροπής (Ε.Ε.). 

4. Τα ανώτατα εκπαιδευτικά ιδρύματα υποχρεούνται να 
δέχονται, μέσα στις δύο επόμενες από την υποβολή στο 
ίδρυμα της σχετικής αίτησης του ενδιαφερομένου εξετα¬ 
στικές περιόδους, υποψηφίους που παραπέμπονται από 
τον Οργανισμό για εξέταση σε συμπληρωματικά μαθήμα¬ 
τα σε αριθμό τουλάχιστον ίσο με το 10% των εισακτέων στα 
αντίστοιχα Τμήματα κατά το συγκεκριμένο ακαδημαϊκό 
έτος. Παράλειψη της υποχρεώσεώς τους αυτής συνιστά 
παράβαση καθήκοντος. 

5. Ο Οργανισμός σε συνεργασία με πανεπιστημιακά και 
τεχνολογικά τμήματα ανώτατης εκπαίδευσης διενεργεί ει¬ 
δικές γραπτές εξετάσεις για την αξιολόγηση των απαιτού- 
μενων συμπληρωματικών μαθημάτων και για τον έλεγχο 
των αποκτηθεισών γνώσεων, όταν το κρίνει σκόπιμο. Οι 
εξετάσεις μπορεί να γίνονται και με τη μέθοδο των ερωτή¬ 
σεων πολλαπλών επιλογών, η δε βαθμολογία των δοκιμίων 
των εξεταζομένων μπορεί να γίνεται και με ηλεκτρονικό 
τρόπο. Η εξεταστέα ύλη προσδιορίζεται εκτωνπροτέρων, 
ισχύει για ένα έτος, ανακοινώνεται δημοσίως και έχει το 
αντίστοιχο επιστημονικό επίπεδο των εξετάσεων που διορ- 
γανώνουντα ημεδαπά ανώτατα εκπαιδευτικά ιδρύματα γα 
την απόκτηση του αντίστοιχου πτυχίου. Μετά την ανακοί¬ 
νωση των αποτελεσμάτων οι εξετασθέντες έχουν δικαίωμα 
να ζητήσουν την επίδειξη του γραπτού τους από τα αρμό¬ 
δια όργανα του Οργανισμού και την επαναβαθμολόγησή 
του, εάν προκύψει σφάλμα ή παράλειψη στην αρχική βαθ¬ 
μολόγηση. Ειδικότερα θέματα ως προς τον τρόπο διεξα- 

γωγήςτων εξετάσεων και τη διαδικασία επαναβαθμολόγη- 
σης ορίζονται με απόφαση του Υπουργού Εθνικής Παιδεί¬ 
ας και Θρησκευμάτων μετά από πρόταση του Δ.Σ. του Ορ¬ 
γανισμού κατά το άρθρο 15 παρ. 2. Για τη συμμετοχή στις 
εξετάσεις καταβάλλεται παράβολο στον Οργανισμό. 

6. Η «ισοτιμία και αντιστοιχία» του τίτλου για την οποία 
απαιτούνται συμπληρωματικά μαθήματα αναγνωρίζεται 
μετά την υποβολή στοιχείων που αποδεικνύουν επιτυχή 
εξέταση στα εν λόγω μαθήματα. 

7. Οι μεταπτυχιακοί και διδακτορικοί τίτλοι αναγνωρίζο¬ 
νται μόνο ως ισότιμοι. 

ΚΕΦΑΛΑΙΟ Β' 

Αρθρο 5 
Οργάνωση 

Όργανα του Οργανισμού είναι το Διοικητικό Συμβούλιο 
(Δ.Σ.) και τα Τμήματά του, ο Πρόεδρος, οι Αντιπρόεδροι, οι 
Εκτελεστικές Επιτροπές (Ε.Ε.), οι Ειδικοί Εισηγητές, οι 
Ακαδημαϊκοί Σύμβουλοι και οι διοικητικοί υπάλληλοι. 

Αρθρο 6 

Όργανα διοίκησης - Συγκρότηση και λειτουργία 

1. Όργανα διοίκησης του Οργανισμού είναι το Δ.Σ., ο Πρό¬ 
εδρος, οι δύο Αντιπρόεδροι και οι Ε.Ε. Το Δ.Σ. συγκροτείται 
από τον Πρόεδρο και είκοσι ένα μέλη, δεκατέσσερα των 
οποίων είναι εν ενεργεία καθηγητές ή αναπληρωτές καθη¬ 
γητές ελληνικών πανεπιστημίων και τα επτά καθηγητές ελ¬ 
ληνικών Τ.Ε.Ι. Τα δεκατέσσερα μέλη του Δ.Σ. προέρχονται 
ανά ένας από τους επιστημονικούς κλάδους: Φιλοσοφίας ή 
Φιλολογίας, Ψυχολογίας ή Θεολογίας, Νομικής, Θετικών 
Επιστημών, Οικονομικών Επιστημών ή Διοίκησης Επιχειρή¬ 
σεων, Ιατρικής, Οδοντιατρικής, Επιστημών Μηχανικών, Νέ¬ 
ων Τεχνολογιών, Πολιτικών και Κοινωνικών Επιστημών, Γεω¬ 
τεχνικών Επιστημών, Κτηνιατρικής, Φυσικής Αγωγής και Κα¬ 
λών Τεχνών. Τα υπόλοιπα επτά μέλη είναι καθηγητές Τ.Ε.Ι, 
και προέρχονται από τους εξής επιστημονικούς κλάδους: 
Ένα μέλος από τον κλάδο Διοίκησης Οικονομίας, δύο από 
τους κλάδους Επαγγελμάτων Υγείας, τρία από τους κλά¬ 
δους Τεχνολογικών Επιστημών Μηχανικών και ένα μέλος 
από τους κλάδους Τεχνολογικών Γεωτεχνικών Επιστημών 
και Τροφίμων. 

2.0 Πρόεδρος και ο Α' Αντιπρόεδρος είναι καθηγητές ελλη¬ 
νικών πανεπιστημίων και ο Β' Αντιπρόεδρος καθηγητής ελλη¬ 
νικών τεχνολογικών ιδρυμάτων ανώτατης εκπαίδευσης. 

3. Ο Πρόεδρος και τα είκοσι ένα μέλη του Δ.Σ., μεταξύ 
των οποίων και οι δύο Αντιπρόεδροι, διορίζονται με από¬ 
φαση του Υπουργού Εθνικής Παιδείας και Θρησκευμάτων, 
που δημοσιεύεται στην Εφημερίδα της Κυβερνήσεως, με 
τους αναπληρωτές των μελών του Δ.Σ., για τριετή θητεία, 
από τους υπηρετούντες καθηγητές και αναπληρωτές κα¬ 
θηγητές που περιλαμβάνονται σε κατάλογο που συντάσ¬ 
σουν τα ημεδαπά εκπαιδευτικά ιδρύματα μετά από εκδή¬ 
λωση ενδιαφέροντος των μελών τους. Γιατο διορισμό του 
Προέδρου απαιτείται η προηγούμενη σύμφωνη γνώμη της 
Επιτροπής Μορφωτικών Υποθέσεων της Βουλής, η οποία 
παρέχεται σύμφωνα με τις σχετικές διατάξεις του Κανονι¬ 
σμού της Βουλής. Πρόεδρος, Αντιπρόεδροι και μέλη του 
Δ.Σ. αντικαθίστανται λόγω παραιτήσεως, απώλειας της 
ιδιότητας με την οποία έχουν διορισθεί και για σπουδαίο 
λόγο που ανάγεται στην άσκηση των καθηκόντων τους 
ιδίως: όταν απουσιάζουν από τρεις συνεχόμενες συνε¬ 
δρίες του Συμβουλίου και εφόσον το διάστημα μεταξύ της 
πρώτης και της τρίτης συνεδρίας δεν είναι μικρότερο των 
έξι μηνών και όταν αδυνατούν να εκτελέσουντα καθήκοντά 


τους λόγω υποχρεωτικής απουσίας στο εξωτερικό πέραν 
των δύο μηνών. 

4. Το Δ.Σ. λειτουργεί σε Ολομέλεια και σε δύο Τμήματα, 
το Α' Τμήμα πανεπιστημιακής εκπαίδευσης με δεκατέσσε¬ 
ρα μέλη και το Β' Τμήμα ανώτατης εκπαίδευσης τεχνολογι¬ 
κής κατεύθυνσης με επτά μέλη. Το Τμήμα πανεπιστημια¬ 
κής εκπαίδευσης συγκροτείται από τον Πρόεδρο του Δ.Σ., 
τον Α' Αντιπρόεδρο και τα μέλη του Δ.Σ. που προέρχονται 
από τα πανεπιστήμια. Το Τμήμα ανώτατης εκπαίδευσης τε¬ 
χνολογικής κατεύθυνσης απαρτίζεται από τον Πρόεδρο 
του Δ.Σ., τον Β' Αντιπρόεδρο και τα μέλη που προέρχονται 
από τα τεχνολογικά ιδρύματα ανώτατης εκπαίδευσης. Κά¬ 
θε Τμήμα συνεδριάζει, ύστερα από πρόσκληση του Προέ¬ 
δρου, τουλάχιστον τέσσερις φορές κάθε έτος ή οποτεδή¬ 
ποτε κρίνεται αναγκαία μετά από πρόσκληση του αρμόδι¬ 
ου Αντιπροέδρου, εφαρμοζομένων κατά τα λοιπά των 
διατάξεων του Κώδικα Διοικητικής Διαδικασίας. Στις συνε¬ 
δριάσεις του Δ.Σ. και των Τμημάτων δύνανται, μετά από 
πρόσκληση του Προέδρου, να παρίστανται χωρίς δικαίω¬ 
μα ψήφου οι ειδικοί Εισηγητές, μέλη διδακτικού ερευνητι¬ 
κού προσωπικού ή άλλα πρόσωπα που μπορούν να παρά¬ 
σχουν σχετικές με το συζητούμενο θέμα πληροφορίες. 

5. Κάθε Τμήμα ορίζει τις Ε.Ε. που αποτελούνται από τον 
Πρόεδρο, τον Αντιπρόεδρο του Τμήματος και δύο μέλη του 
συγγενών επιστημονικών κλάδων. Για κάθε Ε.Ε. ορίζονται 
οι κλάδοι σπουδών για τους οποίους είναι αρμόδια να εξε¬ 
τάζει και να αποφασίζει. Οι Ε.Ε. συνεδριάζουν μετά από 
πρόσκληση του Προέδρου του Οργανισμού. 

6. Η Ολομέλεια, τα Τμήματα και οι Ε.Ε., αν δεν ορίζεται 
διαφορετικά στο νόμο αυτόν, συντίθενται και λειτουργούν 
σύμφωνα με τον Κώδικα Διοικητικής Διαδικασίας (Ν. 
2690/1999). Τα αναπληρωματικά μέλη μετέχουν νομίμως 
και όταν εκλείπουν ή χάνουν την ιδιότητά τους αυτή τα τα¬ 
κτικά μέλη. Σε περίπτωση ισοψηφίας κατισχύει η ψήφος 
του Προέδρου. 

ΚΕΦΑΛΑΙΟ Γ 
Άρθρο 7 

Αρμοδιότητες Ολομέλειας και Τμημάτων Δ.Σ. 

1. Η Ολομέλεια του Δ.Σ. έχει τις εξής αρμοδιότητες: 
α) Μελετά θέματα γενικότερης σημασίας που παραπέ- 
μπονται από τα Τμήματά του ή είναι κοινού ενδιαφέροντος 
για αυτά ή που αφορούν στη γενική πολιτική του Οργανι¬ 
σμού και την εν γένει προβολή του προς τα έξω. 

β) Εισηγείται στον Υπουργό Εθνικής Παιδείας και Θρη¬ 
σκευμάτων για την έκδοση υπουργικών αποφάσεων σύμ¬ 
φωνα με τις προβλεπόμενες εξουσιοδοτικές διατάξεις. 

γ) Διατυπώνει απόψεις στον Υπουργό Εθνικής Παιδείας 
και Θρησκευμάτων σχετικά με την υπογραφή διεθνών ή 
διακρατικών συμφωνιών που περιλαμβάνουν διατάξεις για 
την αναγνώριση τίτλων σπουδών. 

δ) Εγκρίνει τον προϋπολογισμό, απολογισμό και ισολογι¬ 
σμό του Οργανισμούς διοικεί και διαχειρίζεται την περιου¬ 
σία του, αποφασίζει για θέματα δαπανών και προμηθειών, 
αποδέχεται ή αποποιείται κληρονομιές, κληροδοσίες ή δω¬ 
ρεές και κάθε είδους χορηγίες. 

ε) Συγκροτεί την επιτροπή για την επιλογή των ειδικών ει¬ 
σηγητών σύμφωνα με την παρ. 4 του άρθρου 10. 

στ) Καθορίζει τον τύπο των χορηγούμενων από τον Ορ¬ 
γανισμό πιστοποιητικών κατά την παρ. 3 του άρθρου 11. 

ζ) Αποφαίνεται επί αιτήσεων επανεξέτασης αποφάσεων 
των Τμημάτων. 

η) Έχει και κάθε άλλη αρμοδιότητα που δεν έχει ρητώς 
ανατεθεί σε άλλο όργανο διοίκησης του Οργανισμού. 

Η Ολομέλεια συντάσσει, επίσης, ετήσια έκθεση, στην 
οποία εκθέτει και αξιολογείτο έργο του Οργανισμού. Η έκ¬ 
θεση υποβάλλεται το Μάρτιο κάθε έτους στον Υπουργό 
Εθνικής Παιδείας και Θρησκευμάτων και στη Διαρκή Επι¬ 
τροπή Μορφωτικών Υποθέσεων της Βουλής. 

2. Κάθε Τμήμα του Δ.Σ. έχει τις εξής αρμοδιότητες: 

α) Αποφασίζει για το ομοταγές το μεν Α' Τμήμα των πα¬ 
νεπιστημίων, το δε Β' Τμήμα των τεχνολογικών ιδρυμάτων 
ανώτατης εκπαίδευσης. Για το σκοπό αυτόν κάθε Τμήμα 
τηρεί κατάλογο αντιστοίχως των πανεπιστημίων και των τε¬ 
χνολογικών ιδρυμάτων ανώτατης εκπαίδευσης, τα οποία 
κρίνονται ως ομοταγή. Ο κατάλογος αυτός ενημερώνεται 
συνεχώς. 

β) Ορίζει τις Ε.Ε. κατά την παρ. 5 του άρθρου 6. 
γ) Αποφασίζει για τα θέματα που παραπέμπονται σε αυ¬ 
τό από τις Ε.Ε. 

δ) Ορίζει, μετά από εισήγηση της αρμόδιας Ε.Ε.,ταπρος 
εξέταση μαθήματα για την απόκτηση της «ισοτιμίας και 
αντιστοιχίας» του τίτλου, κατά την παρ. 3 του άρθρου 4. 

ε) Εξαιρεί τους πτυχιούχους του άρθρου 12 από την εκεί 
προβλεπόμενη διαδικασία αναγνώρισης «ισοτιμίας και 
αντιστοιχίας» τωνπτυχίωντους και τους υπάγει στον κανό¬ 
να της παρ. 3 του άρθρου 4. 

στ) Καταρτίζει τις ειδικές επιτροπές επανεξέτασης σύμ¬ 
φωνα με τη διάταξη του άρθρου 13. 

ζ) Παρέχει σε κάθε ενδιαφερόμενο πληροφορίες σχετικά 
με το σύστημα ανώτατης εκπαίδευσης της Ελλάδος και 
των ξένων χωρών, τους τίτλους σπουδών που απονέμουν 
τα ιδρύματα αυτά και για θέματα αναγνώρισης στην αλλο¬ 
δαπή τίτλων σπουδών ανώτατης εκπαίδευσης που απονέ- 
μονται από τα ελληνικά ιδρύματα. 

η) Αποφαίνεται επί αιτήσεων επανεξέτασης μετά από ει¬ 
σήγηση της Ειδικής Επιτροπής Επανεξέτασης. 

θ) Εισηγείται στην Ολομέλεια του Δ.Σ. τα θέματα γενικού 
εκπαιδευτικού ενδιαφέροντος που παραπέμπει, αναφερό- 
μενα στον τομέα ανώτατης εκπαίδευσης, πανεπιστημιακής 
ή τεχνολογικής κατεύθυνσης, τον οποίο εκπροσωπεί. 

ι) Εισηγείται στους Υπουργούς Εθνικής Παιδείας και θρη¬ 
σκευμάτων, Οικονομίας και Οικονομικών και Εσωτερικών, Δη¬ 
μόσιας Διοίκησης και Αποκέντρωσης τον Κανονισμό λειτουρ¬ 
γίας του Οργανισμού, κατά το άρθρο 15 παρ. 1. 

3. Κατά την άσκηση των αρμοδιοτήτων τους, ταΤμήματα 
του Δ.Σ. μπορούν να συνεργάζονται και να ζητούν πληρο¬ 
φορίες από αρμόδιες ελληνικές αρχές και αντίστοιχα κέ¬ 
ντρα και υπηρεσίες της αλλοδαπής. 

Άρθρο 8 

Αρμοδιότητες Εκτελεστικής Επιτροπής 

Η Ε.Ε. έχει τις εξής αρμοδιότητες: 
α) Αποφασίζει επί αιτημάτων για την αναγνώριση της 
«ισοτιμίας» και της «ισοτιμίας και αντιστοιχίας» τίτλων 
σπουδών της αλλοδαπής προς ημεδαπούς τίτλους, σύμ¬ 
φωνα με το άρθρο 4. 

β) Επιλαμβάνεται θεμάτων που παραπέμπονται από το 
οικείο Τμήμα και από τον Πρόεδρο του Δ.Σ.. 

γ) Παραπέμπει στο Τμήμα αιτήματα για αναγνώριση τίτ¬ 
λου σπουδών από εκπαιδευτικά ιδρύματα της αλλοδαπής 
όταν οι αποφάσεις της Ε.Ε. έχουν ληφθεί κατά πλειοψηφία. 

δ) Αποφασίζει για την αντιστοιχία της βαθμολογικής ή 
αξιολογικής κλίμακας των αναγνωριζόμενων ως «ισότιμων» 
και «ισότιμων και αντίστοιχων» αλλοδαπών τίτλων σπουδών 
με τη βαθμολογική ή αξιολογική κλίμακα των ημεδαπών τίτ¬ 
λων και τον τρόπο που αυτή η αντιστοιχία υπολογίζεται επί 
του συνόλου των μαθημάτων που εξετάσθηκαν κατά τη 


διάρκεια των σπουδών. Στις περιπτώσεις που δεν υφίσταται 
στους αλλοδαπούςτίτλους βαθμολογικός ή αξιολογικός χα¬ 
ρακτηρισμός η Ε.Ε. αποφασίζει, κατά συνεκτίμηση των λοι¬ 
πών στοιχείων ή εγγράφων του αλλοδαπού εκπαιδευτικού 
ιδρύματος και αν αυτό δεν είναι εφικτό χαρακτηρίζεται ο 
σχετικός τίτλος ως αδιαβάθμητος. 

ε) Εισηγείται προς το Τμήμα τα προς εξέταση μαθήματα 
κατά το άρθρο 4 παρ. 3. Η εισήγηση γίνεται ύστερα από 
γνωμοδότηση τριών ακαδημαϊκών συμβούλων του ίδιου ή 
συναφούς κλάδου και του αρμόδιου ειδικού εισηγητή. 

στ) Καταρτίζει ετησίως πίνακες μελών Διδακτικού Ερευ¬ 
νητικού Προσωπικού (Δ.Ε.Π.) και Εκπαιδευτικού Προσωπι¬ 
κού (Ε.Π.) κατά επιστημονική ειδικότητα ή συγγενείς επι¬ 
στημονικές ειδικότητες κατά την παρ. 5 του άρθρου 10. 

Για τον τρόπο που λαμβάνονται οι αποφάσεις των Ε.Ε. 
ορίζει ο Κανονισμός λειτουργίας του Οργανισμού, που 
προβλέπεται στο άρθρο 15 παρ. 1. 

Άρθρο 9 

Αρμοδιότητες του Προέδρου Δ.Σ. 

1. Ο Πρόεδρος έχει τις εξής αρμοδιότητες: 

α) Συγκαλεί τις συνεδριάσεις της Ολομέλειας του Δ.Σ., των 
Τμημάτων του και των Ε.Ε., προεδρεύει σε αυτές, καταρτίζει 
την ημερήσια διάταξη, υπογράφει τα πρακτικά και κάθε αλλη¬ 
λογραφία ή έγγραφα και μεριμνά για τη διεκπεραίωση όλων 
των αποφάσεων των συλλογικών αυτών οργάνων, προΐσταται 
όλων των οργάνων και των υπηρεσιών του Οργανισμού, τον 
οποίο και εκπροσωπεί δικαστικώς και εξωδίκως. 

β) Αποφασίζει ατομικώς, ύστερα από εισήγηση του ειδι¬ 
κού εισηγητή, για την αναγνώριση ως «ισότιμων» ή ως «ισό¬ 
τιμων και αντίστοιχων» τίτλων σπουδών, όταν όμοιοι τίτλοι 
σπουδών, προερχόμενοι από τα ίδια ιδρύματα ανώτατης 
εκπαίδευσης της αλλοδαπής, έχουν ήδη αναγνωρισθεί με 
αποφάσεις των οργάνων του Οργανισμού. Το αυτό ισχύει 
και για την απόρριψη αιτήματος αναγνώρισης τίτλου. Εάν 
ο Πρόεδρος διαφωνήσει με την εισήγηση του ειδικού ειση¬ 
γητή παραπέμπει την υπόθεση στην αρμόδια Ε.Ε. για θετι¬ 
κή ή απορριπτική απόφαση. 

γ) Ορίζει από τους υπαλλήλους του Οργανισμού τους 
γραμματείς του Προέδρου και των δύο Αντιπροέδρων. 

2. Μπορεί να μεταβιβάζει την άσκηση των αρμοδιοτήτων 
του στον Α' Αντιπρόεδρο για θέματα του τμήματος πανεπι¬ 
στημιακής εκπαίδευσης και στον Β' Αντιπρόεδρο για θέμα¬ 
τα του τμήματος ανώτατης εκπαίδευσης τεχνολογικής κα¬ 
τεύθυνσης. Τον Πρόεδρο αναπληρώνει ο Α' Αντιπρόεδρος 
και, σε περίπτωση απουσίας ή κωλύματος του Α' Αντιπροέ¬ 
δρου, ο Β'Ανππρόεδρος. 

Άρθρο 10 

Ειδικοί Εισηγητές και Ακαδημαϊκοί Σύμβουλοι 

1. Το έργο του Δ.Σ., των Τμημάτων και των Ε.Ε. υποβοη- 
θείται από τους ειδικούς εισηγητές και τους ακαδημαϊκούς 
συμβούλους. 

2. Έργο των ειδικών εισηγητών, ιδίως, είναι: α) Η επεξερ¬ 
γασία των στοιχείων του φακέλου του υποψηφίου για την 
αναγνώριση της «ισοτιμίας» και της «ισοτιμίας και αντι¬ 
στοιχίας» του τίτλου και η γραπτή εισήγηση προς τα αρμό¬ 
δια όργανα του Οργανισμού, β) η συνεργασία με τους ακα¬ 
δημαϊκούς συμβούλους, γ) η συλλογή πληροφοριών και η 
μελέτη γενικών και ειδικών ζητη μάτων σχετικά με τις αρμο¬ 
διότητες του Οργανισμού. 

3. Οι ειδικοί εισηγητές συμμετέχουν, χωρίς ψήφο, στα 
όργανα του Οργανισμού κάθε φορά που συζητείται θέμα 
για το οποίο έχουν συντάξει εισήγηση. Άμεσος προϊστάμε- 

νόςτους είναι ο Πρόεδρος ή, μετά από σχετική εξουσιοδό¬ 
τηση, ένας αντιπρόεδρος. 

4. Συνιστώνται είκοσι μία θέσεις ειδικών εισηγητών με 
σύμβαση εργασίας ιδιωτικού δικαίου αορίστου χρόνου. 
Προσόντα διορισμού είναι: α) πτυχίο ή δίπλωμα ελληνικού 
πανεπιστημίου ή ισότιμου της αλλοδαπής, που καλύπτει το 
γνωστικό αντικείμενο της θέσης ή συναφές με αυτό γνω¬ 
στικό αντικείμενο, β) επιστημονική εξειδίκευση στο γνω¬ 
στικό αντικείμενο της οικείας θέσης που αποδεικνύεται με: 
ί) διδακτορικό δίπλωμα ελληνικού πανεπιστημίου ή ανα¬ 
γνωρισμένο της αλλοδαπής ή ϋ) μεταπτυχιακό τίτλο σπου¬ 
δών διάρκειας τουλάχιστον ενός ακαδημαϊκού έτους ελλη¬ 
νικού πανεπιστημίου ή αναγνωρισμένο της αλλοδαπής και 
αντίστοιχη εμπειρία τουλάχιστον δύο ετών μετά την από¬ 
κτηση του μεταπτυχιακού τίτλου ή ϋί) αντίστοιχη εμπειρία 
τουλάχιστον τεσσάρων ετών μετά την απόκτηση του βασι¬ 
κού τίτλου σπουδών και μία τουλάχιστον δημοσίευση ή επι¬ 
στημονική ανακοίνωση σε θέμα σχετικό με το περιεχόμενο 
της θέσης, γ) η άριστη ή πολύ καλή γνώση της αγγλικής 
γλώσσας και τουλάχιστον μιας ακόμη ευρωπαϊκής γλώσ¬ 
σας. Κατά την επιλογή λαμβάνεται πρόνοια ώστε να εκ¬ 
προσωπούνται κατά το δυνατό περισσότεροι επιστημονι¬ 
κοί κλάδοι. Για την πλήρωση των θέσεων των ειδικών ειση¬ 
γητών προηγείται δημόσια πρόσκληση, η οποία 
δημοσιεύεται σε δύο τουλάχιστον εφημερίδες των Αθη¬ 
νών, ευρείας κυκλοφορίας. Με την προκήρυξη των θέσεων 
εξειδικεύονται κάθε φορά οι απαιτούμενοιτίτλοι σπουδών, 
βασικοί και μεταπτυχιακοί, και προσδιορίζονται η δεύτερη 
ευρωπαϊκή γλώσσα, το επίπεδο της γλωσσομάθειας της 
τελευταίας, η απαιτούμενη εμπειρία, η γνώση χρήσης ηλε¬ 
κτρονικού υπολογιστή, καθώς και για όλες ή μέρος των θέ¬ 
σεων να απαιτούνται επιλεκτικά ορισμένα μόνο από τα 
προσόντα ί, ϋ και ϋί της περιπτώσεως β'. Η επιλογή των ει¬ 
δικών εισηγητών γίνεται με βάση τα στοιχεία των φακέλων 
των υποψηφίων, από πενταμελή επιτροπή που αποτελείται 
από τον Πρόεδρο του Οργανισμού και τέσσερα μέλη του 
Δ.Σ. που ορίζονται από την Ολομέλειά του. 

5. Οι ακαδημαϊκοί σύμβουλοι είναι μέλη Δ.Ε.Π. και Ε.Π. 
και ορίζονται από τον αρμόδιο Αντιπρόεδρο, κατά περί¬ 
πτωση, από σχετικούς πίνακες, που καταρτίζουν ετησίως 
κατά επιστημονική ειδικότητα ή συγγενείς επιστημονικές 
ειδικότητες, οι Ε.Ε., με βάση τους πίνακες διδακτικού προ¬ 
σωπικού όλων των τμημάτων των ελληνικών πανεπιστη¬ 
μίων και τεχνολογικών ιδρυμάτων ανώτατης εκπαίδευσης. 
Οι ακαδημαϊκοί σύμβουλοι καλούνται να μελετήσουν καιει- 
σηγηθούν σχετικά με ειδικότερου ενδιαφέροντος ζητήμα¬ 
τα ισοτιμίας και αντιστοιχίας τίτλων. 

6. Με κοινή απόφαση του Υπουργού Εθνικής Παιδείας 
και Θρησκευμάτων και του Υπουργού Οικονομίας και Οι¬ 
κονομικών, που δημοσιεύεται στην Εφημερίδα της Κυβερ- 
νήσεως, ύστερα από γνώμη της Ολομέλειας του Δ.Σ. του 
Οργανισμού, καθορίζονται η αποζημίωση των ακαδημαϊ¬ 
κών συμβούλων, καθώς επίσης και οι αποδοχές των ειδι¬ 
κών εισηγητών. 

ΚΕΦΑΛΑΙΟ Δ' 

Αρθρο 11 

Διαδικασία για αναγνώριση τίτλων σπουδών 

1. Οι ενδιαφερόμενοι υποβάλλουν αίτηση για αναγνώρι¬ 
ση τίτλου σπουδών είτε μόνο για «ισοτιμία» είτε για «ισοτι¬ 
μία και αντιστοιχία». Η αίτηση υποβάλλεται σε ειδικό έντυ¬ 
πο και συνοδεύεται από τα στοιχεία που καθορίζονται από 
τον Οργανισμό. Το έντυπο της αιτήσεως, ο τύπος του οποί¬ 
ου καθορίζεται απότον Οργανισμό, αποτελεί υπεύθυνη δή¬ 


λωση για την ακρίβεια των πραγματικών γεγονότων που 
αναφέρονται σε αυτήν. Τα αρμόδια όργανα του Οργανι¬ 
σμού μπορούν να ζητούν πρόσθετα στοιχεία και να καλούν 
τον ενδιαφερόμενο για συμπληρωματικές επεξηγήσεις. 

2. α) Ο Πρόεδρος αναθέτει το φάκελο του ενδιαφερομέ¬ 
νου σε ειδικό εισηγητή, ο οποίος, μετά τη συγκέντρωση 
όλων των απαραίτητων στοιχείων, συντάσσει εισήγηση. 
Στη συνέχεια, εφόσον υπάρχει προηγούμενο αναγνωρίσε- 
ως ή μη όμοιων τίτλων, ο φάκελος εισάγεται στον Πρόε¬ 
δρο, αρμόδιο να εκδώσειτη σχετική απόφαση. Αν ο Πρόε¬ 
δρος διαφωνεί με την εισήγηση του ειδικού εισηγητή, το 
θέμα εισάγεται για απόφαση στην αρμόδια Ε.Ε. Όταν δεν 
υπάρχει προηγούμενο αναγνωρίσεως ή μη ισοτιμίας όμοι- 
ωντίτλων, αρμόδια να αποφασίσει, θετικά ή αρνητικά, είναι 
η Ε.Ε. Εάν στην Ε.Ε. δεν υπάρξει ομοφωνία, το θέμαπαρα- 
πέμπεται στο αρμόδιο Τμήμα. 

β) Όταν ζητείται αναγνώριση «ισοτιμίας και αντιστοιχίας» 
και αν ακόμη υπάρχει προηγούμενη αναγνώριση απλής 
ισοτιμίας του συγκεκριμένου τίτλου, απαιτείται επιπλέον 
και εισήγηση ακαδημαϊκού συμβούλου σχετικά με την ανά¬ 
γκη συμπληρωματικής εξέτασης σε συγκεκριμένα μαθή¬ 
ματα. «Ισοτιμία και αντιστοιχία» μπορεί να αναγνωρισθεί με 
ή χωρίς πρόσθετα μαθήματα. 

γ) Οι αποφάσεις επί περιπτώσεων ομοίων τίτλων που εκ- 
δίδονται από τις Ε.Ε., τα Τμήματα ή τον Πρόεδρο αποστέλ- 
λονται στο Δ.Σ. για ενημέρωση και στη συνέχεια για δημο¬ 
σιοποίηση κατά το τμήμα μόνον που αφορά τις προϋποθέ¬ 
σεις «ισοτιμίας» και «ισοτιμίας και αντιστοιχίας» των 
συγκεκριμένων προγραμμάτων σπουδών. 

3. Ο τύπος των χορηγούμενων πιστοποιητικών καθορίζε¬ 
ται από το Δ.Σ. Το πιστοποιητικό αναγνώρισης αναγράφει 
σαφώς και σε εμφανή θέση το χαρακτηρισμό του τίτλου ως 
«ισοτίμου» ή «ισοτίμου και αντιστοίχου» καιτο είδος του τίτ¬ 
λου. Επιπλέον μπορεί να περιλαμβάνει πληροφορίες για το 
περιεχόμενο, τη διάρκεια σπουδών και άλλα στοιχεία του 
τίτλου. Στον Οργανισμό τηρείται μητρώο όλων των χορη¬ 
γούμενων πιστοποιητικών αναγνωρίσεως και των σχετικών 
απορριπτικών αποφάσεων. 

4. Οι αποφάσεις και τα σχετικά πιστοποιητικά πρέπει να 
εκδίδονται γιατις περιπτώσεις αναγνώρισης «ισοτιμίας» μέ¬ 
σα σε εξήντα ημέρες και για τις περιπτώσεις «ισοτιμίας και 
αντιστοιχίας» μέσα σε ενενήντα ημέρες από τη συγκέντρω¬ 
ση των απαραίτητων στοιχείων. Σε κάθε περίπτωση απόκλι¬ 
σης από τις ως άνω προθεσμίες λόγω έλλειψης στοιχείων 
εκδίδεται αιτιολογημένη απόφαση του Οργανισμού. 

5. Με την υποβολή της αίτησης καταβάλλεται παράβολο 
στον Οργανισμό που καθορίζεται κατά το άρθρο 18. 

Αρθρο 12 

Αναγνώριση πτυχίων Ιατρικής, Οδοντιατρικής 
και άλλων επιστημών εκτός των χωρών 
της Ευρωπαϊκής Ένωσης 

1. Η αναγνώριση της «ισοτιμίας και αντιστοιχίας» των 
πτυχίων Ιατρικής και Οδοντιατρικής που χορηγούνται από 
ομοταγή πανεπιστήμια του εξωτερικού, εκτός των χωρών 
της Ευρωπαϊκής Ένωσης, διενεργείται ύστερα από εξετά¬ 
σεις στα μαθήματα που ορίζονται στις παραγράφους 1 και 
2 του άρθρου 5 του Ν. 3027/2002. Εξαιρέσεις από τη δια¬ 
δικασία αυτή και υπαγωγή στον κανόνα της παρ. 3 του άρ¬ 
θρου 4 πραγματοποιούνται με ειδικά αιτιολογημένες απο¬ 
φάσεις του οικείου τμήματος του Δ.Σ., εφόσον πρόκειται 
για πτυχιούχους ανώτατων εκπαιδευτικών ιδρυμάτων διε¬ 
θνούς κύρους με βάση ακαδημαϊκά κριτήρια. Οι σχετικές 
αποφάσεις του Τμήματος δημοσιοποιούνται. 




880 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2. Οι εξετάσεις διεξάγονται με σύστημα που να διασφα¬ 
λίζει απολύτως το αδιάβλητο. Οι εξετάσεις μπορεί να γίνο¬ 
νται και με τη μέθοδο των ερωτήσεων πολλαπλών επιλο¬ 
γών, η δε βαθμολογία των δοκιμίωντων εξεταζόμενων μπο¬ 
ρεί να γίνεται και με ηλεκτρονικό τρόπο. 

Με απόφαση του Υπουργού Εθνικής Παιδείας και Θρη¬ 
σκευμάτων, ορίζονται, μετά από πρόταση του Δ.Σ. του Ορ¬ 
γανισμού, το σύστημα, η διαδικασία και κάθε ειδικότερο 
θέμα σχετικά με τις εξετάσεις αυτές, κατά το άρθρο 15 
παρ. 2 και το άρθρο 4παρ. 5. Με την απόφαση αυτή δύνα- 
νται να περιορίζονται τα εξεταζόμενα μαθήματα. Με όμοια 
απόφαση μπορεί το σύστημα εξετάσεων της προηγούμε¬ 
νης παραγράφου να επεκτείνεται και σε άλλες Σχολές και 
Τμήματα και να ορίζονται οι λεπτομέρειες για την προσαρ¬ 
μογή του στις ιδιαιτερότητες της συγκεκριμένης Σχολής ή 
Τμήματος. 

Άρθρο 13 

Επανεξέταση αιτημάτων αναγνώρισης 

1. Ο ενδιαφερόμενος, του οποίου απορρίπτεται αίτημα 
αναγνωρίσεως τίτλου σπουδών, δικαιούται να υποβάλει 
στο οικείο Τμήμα του Δ.Σ. εντός ενός έτους από την κοινο¬ 
ποίηση της απόρριψης του αιτήματος του, αίτηση για επα¬ 
νεξέταση του θέματος, παραθέτοντας τους λόγους της 
επανεξέτασης και προσκομίζοντας νέα στοιχεία. 

Αν ο Πρόεδρος ή η Ε.Ε. που είχαν αρχικά εξετάσει το θέ¬ 
μα εξακολουθούν να είναι αρνητικοί, το αίτημα εισάγεται 
σε Ειδική Επιτροπή Επανεξέτασης, η οποία συγκροτείται 
από το αρμόδιο τμήμα και απαρτίζεται από το μέλος του 
Δ.Σ. που ανήκει στον αντίστοιχο ή συγγενή κλάδο προς αυ¬ 
τόν στον οποίο ανήκει ο κρινόμενος τίτλος σπουδών, έναν 
ακαδημαϊκό σύμβουλο της αυτής ή συγγενούς ειδικότητας 
σε σχέση με το συγκεκριμένο θέμα και έναν ειδικό εισηγη¬ 
τή. Η Ειδική Επιτροπή επανεξετάζει το θέμα και εισηγείται 
στο Τμήμα. Στις ειδικές επιτροπές επανεξέτασης δεν συμ¬ 
μετέχουν πρόσωπα που εξέτασαν αρχικά το συγκεκριμένο 
θέμα. Το οικείο Τμήμα αποφαίνεται το ταχύτερο και πλη¬ 
ροφορεί σχετικά τον ενδιαφερόμενο. Η Ολομέλεια του Δ.Σ. 
είναι αρμόδια να επιλαμβάνεται και να αποφαίνεται το τα¬ 
χύτερο δυνατό και για αιτήσεις επανεξέτασης κατά των 
αποφάσεων των Τμημάτων του. 

2. Μετην υποβολή κάθε αίτησης επανεξέτασης πρέπει να 
καταβάλλεται στον Οργανισμό παράβολο που καθορίζεται 
κατά το άρθρο 18. 

ΚΕΦΑΛΑΙΟ Ε' 

Αρθρο 14 

Παροχή πληροφοριών και διαδικασία 

1.0 Οργανισμός είναι η αρμόδια κρατική αρχή ενημέρω¬ 
σης για θέματα οργάνωσης και λειτουργίας της ανώτατης 
εκπαίδευσης στην Ελλάδα. Ενημερώνει τους ενδιαφερο¬ 
μένους και τα εκπαιδευτικά ιδρύματα. 

2. Ο Οργανισμός επίσης παρέχει πληροφορίες στο κοινό 
σχετικά μετά ιδρύματα και τα προγράμματα σπουδών ανώ¬ 
τατης εκπαίδευσης της αλλοδαπής, όπως επίσης και για τα 
ισχύοντα και τις διαδικασίες αναγνώρισης των τίτλων. Στό¬ 
χος του είναι κυρίως η έγκυρη και έγκαιρη ενημέρωση των 
ενδιαφερομένων, που προτίθενται ή που ήδη πραγματοποι¬ 
ούν σπουδές σε εκπαιδευτικά ιδρύματα της αλλοδαπής 
σχετικά με όλες τις προϋποθέσεις, για την αναγνώριση και 
το επίπεδο του τίτλου που θα τους απονεμηθεί. 

3. Η ενημέρωση του κοινού γίνεται κατόπιν αιτήσεως των 
ενδιαφερομένων αλλά και με κάθε πρόσφορο μέσο επικοι¬ 
νωνίας, έντυπης και ηλεκτρονικής. Ο Οργανισμός έχει υπο¬ 


χρέωση να απαντά με πληρότητα, μετά από εισήγηση του 
αρμόδιου εισηγητή, στις έγγραφες αιτήσεις πληροφο¬ 
ριών. 

4. Οι αποφάσεις του άρθρου 4 παρ. 2 για τα εντατικά τριε- 
τή προγράμματα σπουδών, του άρθρου 11 παρ. 2 περί¬ 
πτωση γ' περί αναγνώρισης ή μη ομοίων τίτλων, του άρ¬ 
θρου 12 παρ. 1 για τα πανεπιστήμια διεθνούς κύρους και ο 
κατάλογος των ομοταγών πανεπιστημίων και τεχνολογι¬ 
κών ιδρυμάτων ανώτατης εκπαίδευσης του άρθρου 7 παρ. 
2 λαμβάνουν δημοσιότητα με κάθε πρόσφορο μέσο. 

Αρθρο 15 

Εξουσιοδοτικές διατάξεις 

1. Με προεδρικό διάταγμα, που εκδίδεται ύστερα από 
πρόταση των Υπουργών Εθνικής Παιδείας και θρησκευμά¬ 
των, Οικονομίας και Οικονομικών και Εσωτερικών, Δημό¬ 
σιας Διοίκησης και Αποκέντρωσης, ύστερα από εισήγηση 
του Δ.Σ., ορίζεται ο Κανονισμός λειτουργίας του Οργανι¬ 
σμού, με τον οποίο ρυθμίζονται ειδικότερα θέματα που 
αφορούν στην οργάνωση και λειτουργία του. 

2. Με απόφαση του Υπουργού Εθνικής Παιδείας και θρη¬ 
σκευμάτων, μετά από πρόταση του Δ.Σ., καθορίζονται ο 
τρόπος εξέτασης και βαθμολόγησης, οι λεπτομέρειες για 
το σύστημα και τη διαδικασία των εξετάσεων που διενεργεί 
ο ίδιος ο Οργανισμός σύμφωνα μετά άρθρα 4 και 12, όπως 
επίσης και κάθε λεπτομέρεια ως προς την εξεταζόμενη ύλη 
και τα σχετικά με τη διόρθωση των γραπτών και τη βαθμο¬ 
λογία των εξεταζομένων. 

3. Με κοινή απόφαση των Υπουργών Εθνικής Παιδείας 
και θρησκευμάτων και Οικονομίας και Οικονομικών καθο¬ 
ρίζεται το ύψος της μηνιαίας αποζημίωσης του Προέδρου 
και των δύο Αντιπροέδρων και της κατά συνεδρίαση απο¬ 
ζημίωσης των υπόλοιπων μελών του Δ.Σ. Εάν ο Πρόεδρος, 
οι Αντιπρόεδροι και τα μέλη του Δ.Σ. ανήκουν σε πανεπι¬ 
στήμια που εδρεύουν εκτός του λεκανοπεδίου Αττικής, κα¬ 
ταβάλλονται σε αυτούς και έξοδα μετακίνησης κατάτις κεί¬ 
μενες διατάξεις. 

4. Με κοινή απόφαση των Υπουργών Οικονομίας και Οικο¬ 
νομικών και Εθνικής Παιδείας και θρησκευμάτων μπορεί να 
αυξάνονται οι θέσεις των ειδικών εισηγητών της παρ. 4 του 
άρθρου 10, ανάλογα με τις ανάγκες του Οργανισμού. 

5. Το έργο του Οργανισμού αξιολογείται ανά τριετία από 
πενταμελή Επιτροπή Ανεξάρτητων Εμπειρογνωμόνων, 
που επιλέγονται από κατάλογο μελών Δ.Ε.Π. και Ε.Π. Πα¬ 
νεπιστημίων και Τ.Ε.Ι. που προτείνονται από τα ιδρύματα, η 
οποία συνιστάται κάθε φορά με κοινή απόφαση των Υπουρ¬ 
γών Εθνικής Παιδείας και θρησκευμάτων και Οικονομίας 
και Οικονομικών. Με την ίδια απόφαση ρυθμίζονται και οι 
λοιπές λεπτομέρειες της σύστασης και λειτουργίας της 
Επιτροπής αυτής, καθώς και η αποζημίωση των μελώντης. 

ΚΕΦΑΛΑΙΟ ΣΤ' 

Αρθρο 16 

Διάρθρωση Διοικητικών Υπηρεσιών - 
Παραρτήματα - Νομικό Γραφείο 

1. Στον Οργανισμό ιδρύονται τρεις Διευθύνσεις και δύο 
αυτοτελή Γ ραφεία ως εξής: 

α) Διεύθυνση αναγνώρισης ακαδημαϊκών τίτλων 

β) Διεύθυνση ενημέρωσης και 

γ) Διεύθυνση διοικητικών και οικονομικών υπηρεσιών 

δ) Αυτοτελές Γ ραφείο γραμματειακής υποστήριξης του 
Προέδρου 

ε) Αυτοτελές Γ ραφείο γραμματειακής υποστήριξης των 
Αντιπροέδρων. 

2. Η Διεύθυνση αναγνώρισης ακαδημαϊκών τίτλων περι¬ 
λαμβάνει εννέα Τμήματα και ειδικότερα: τα πέντε που είναι 
αρμόδια για την αναγνώριση πανεπιστημιακών τίτλων: α) 
ανθρωπιστικών επιστημών και καλών τεχνών, β) θετικών 
επιστημών, γ) επιστημών υγείας και φυσικής αγωγής, δ) 
νομικών, οικονομικών και κοινωνικών επιστημών και ε) γε¬ 
ωτεχνικών επιστημών και επιστημών μηχανικών, και τα τέσ¬ 
σερα που είναι αρμόδια για την αναγνώριση τίτλων τεχνο¬ 
λογικών ιδρυμάτων ανώτατης εκπαίδευσης: α) τεχνολογι¬ 
κών επιστημών μηχανικών, β) τεχνολογικών γεωτεχνικών 
επιστημών και τροφίμων, γ) τεχνολογικών επαγγελμάτων 
υγείας και πρόνοιας και δ) τεχνολογικών επιστημών διοί¬ 
κησης και οικονομίας. Η Διεύθυνση ενημέρωσης περιλαμ¬ 
βάνει δύο Τμήματα: α) ενημέρωσης για ιδρύματα, προ¬ 
γράμματα σπουδών και τίτλους αλλοδαπής και β) ενημέ¬ 
ρωσης για ιδρύματα, προγράμματα σπουδών και τίτλους 
ημεδαπής. Η Διεύθυνση διοικητικών και οικονομικών υπη¬ 
ρεσιών περιλαμβάνει δύο Τμήματα: α) Τμήμα προσωπικού 
και β) οικονομικό Τμήμα. 

3. Για τη διεκπεραίωση των υποβαλλόμενων αιτήσεων 
αναγνώρισης και την ενημέρωση του κοινού ιδρύεται πα¬ 
ράρτημα του Οργανισμού στη Θεσσαλονίκη. Με προεδρι¬ 
κό διάταγμα, που εκδίδεται με πρόταση του Υπουργού 
Εθνικής Παιδείας και Θρησκευμάτων μετά από εισήγηση 
του Δ.Σ., είναι δυνατή η ίδρυση και λειτουργία Παραρτη¬ 
μάτων του Οργανισμού και σε άλλες μεγάλες πόλεις της 
χώρας. Οι ειδικότερες αρμοδιότητες και οργάνωση των 
Παραρτημάτων ορίζονται με τον κατά το άρθρο 15 παρ. 1 
Κανονισμό λειτουργίας. 

4. Στον Οργανισμό συνιστάται αυτοτελές Δικαστικό Γ ρα¬ 
φείο του Νομικού Συμβουλίου του Κράτους, οι οργανικές 
θέσεις των παρέδρων του οποίου αυξάνονται κατά δύο. Το 
Δικαστικό Γ ραφείο του Οργανισμού έχει τις αρμοδιότητες 
και λειτουργεί σύμφωνα με τα οριζόμενα στον Οργανισμό 
του Νομικού Συμβουλίου του Κράτους (Ν. 3086/2002 ΦΕΚ 
324 Α). Οι δικηγόροι που μέχρι τη δημοσίευση του παρό¬ 
ντος παρείχαν υπηρεσίες στο Διεπιστημονικό Κέντρο Ανα¬ 
γνώρισης Τίτλων Σπουδών Αλλοδαπής (ΔΙ.Κ.Α.Τ.Σ.Α) καιτο 
Ινστιτούτο Τεχνολογικής Εκπαίδευσης (Ι.Τ.Ε.) εξακολου¬ 
θούν να απασχολούνται στον Οργανισμό με την ίδια έννο- 
μη σχέση, υπαγόμενοιπλέονστηνεποπτείατου Δικαστικού 
Γ ραφείου του Νομικού Συμβουλίου του Κράτους. 

Άρθρο 17 

Προσωπικό - Θέσεις - Προσόντα 

1. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομίας και Οικονομικών και Εθνικής Παι¬ 
δείας και Θρησκευμάτων, κατόπιν γνώμης του Δ.Σ.του Ορ¬ 
γανισμού, ορίζονται οι κατηγορίες θέσεων, οι κλάδοι και τα 
τυχόν πρόσθετα ή ειδικά προσόντα διορισμού, κατά κλάδο 
ή θέση, του μόνιμου προσωπικού του Οργανισμού, οι ορ¬ 
γανικές θέσεις του οποίου δεν δύνανται να υπερβούν τις 
τριάντα. 

2. Το Υπηρεσιακό Συμβούλιο της Κεντρικής Υπηρεσίας του 
Υπουργείου Εθνικής Παιδείας και Θρησκευμάτων είναι και 
υπηρεσιακό συμβούλιο των υπαλλήλωντου Οργανισμού. 

3. Σε θέσεις διοικητικού προσωπικού του Οργανισμού δύ- 
νανται να αποσπώνται έως είκοσι πέντε υπάλληλοι του Δη¬ 
μοσίου, των οργανισμών τοπικής αυτοδιοίκησης και άλλων 
νομικών προσώπων δημοσίου δικαίου. Η απόσπαση γίνεται 
με κοινή απόφαση του Υπουργού Εθνικής Παιδείας και Θρη¬ 
σκευμάτων και του οικείου κατά περίπτωση Υπουργού, μετά 
από σύμφωνη γνώμη του Δ.Σ. του Οργανισμού. 


Άρθρο 18 

Πόροι του Οργανισμού 

Πόροι του Οργανισμού είναι: 

α) Κληρονομιές, κληροδοσίες, δωρεές εν ζωή και αιτία 
θανάτου, καθώς και κάθε φύσεως παροχές φυσικών ή νο¬ 
μικών προσώπων της ημεδαπής ή αλλοδαπής. 

β) Πρόσοδοι από τη διαχείριση της περιουσίας του. 

γ) Έσοδα από παράβολο, το ύψος του οποίου καθορίζε¬ 
ται με κοινή απόφαση του Υπουργού Οικονομίας και Οικο¬ 
νομικών και του Υπουργού Εθνικής Παιδείας και Θρησκευ¬ 
μάτων. Το παράβολο καταβάλλεται από κάθε ενδιαφερό¬ 
μενο για αναγνώριση «ισοτιμίας» ή «ισοτιμίας και 
αντιστοιχίας» τίτλου σπουδών ή για συμμετοχή στις εξετά¬ 
σεις του Οργανισμού στη Γραμματεία, μαζί μετά δικαιολο- 
γητικά του. Τα έσοδα από τις πηγές αυτές κατατίθενται σε 
ειδικό λογαριασμό και μπορούν να διατίθενται με απόφαση 
του Δ.Σ., για τις λειτουργικές και στεγαστικές ανάγκες του 
Οργανισμού. Μέχρι την έκδοση της ως άνω κοινής υπουρ¬ 
γικής απόφασης το παράβολο παραμένει στο ποσό που μέ¬ 
χρι τώρα κατεβάλλετο για αναγνώριση τίτλων σπουδών 
από το ΔΙ.Κ.Α.Τ.Σ.Α. 

ΚΕΦΑΛΑΙΟ Ζ' 

Άρθρο 19 

Κατάργηση του ΔΙ.Κ.Α.Τ.Σ.Α. και του Ι.Τ.Ε. 

Μεταβατικές διατάξεις 

1. Καταργείται το Ν.Π.Δ.Δ. με την επωνυμία ΔΙ.Κ.Α.Τ.Σ.Α. 
(Ν. 741/1977) και η δημόσια υπηρεσία με τίτλο Ι.Τ.Ε. (Ν. 
1404/1983), οι δε αρμοδιότητές τους περιέρχονται στον Ορ¬ 
γανισμό. 

2. Το άρθρο 5 παρ. 3 του Ν. 3027/2002, με το οποίο προ- 
εβλέπετο ιδία αρμοδιότητα των οικείων Τρημάτων των ελ¬ 
ληνικών πανεπιστημίων για την αναγνώριση «ισοτιμίας και 
αντιστοιχίας» τίτλων Καλών Τεχνών και Μουσικής, καταρ- 
γείται και η σχετική αρμοδιότητα περιέρχεται στον Οργα¬ 
νισμό και διέπεται από το νόμο αυτόν. Ειδικά για χρονικό 
διάστημα έξι μηνών από την έναρξη ισχύος του νόμου αυ¬ 
τού, η Ειδική Διατμηματική Επιτροπήτωνπανεπιοτημιακών 
Τμημάτων μουσικών σπουδών, που ιδρύθηκε με την 
υπουργική απόφαση Φ6/26748/Β3/2003, θα λειτουργήσει, 
κατ’ απόκλιση των διατάξεων του νόμου αυτού, ως εισηγη¬ 
τική επιτροπή προς το οικείο Τμήμα του Δ.Σ. του νέου Ορ¬ 
γανισμού για την αναγνώριση πτυχίων της αρμοδιότητάς 
της. 

3. Ο Οργανισμός αυτοδικαίως υποκαθιστάτο ΔΙ.Κ.Α.Τ.Σ.Α., 
το Ι.Τ.Ε., καθώς και τα πανεπιστήμια σχετικά με την αναγνώρι¬ 
ση τίτλων. Η κινητή περιουσία και τα αρχεία του ΔΙ.Κ.Α.Τ.Σ.Α. 
και του Ι.Τ.Ε. περιέρχονται κατά κυριότητα στον Οργανισμό. 

4. Εκκρεμείς υποθέσεις και δίκες των ΔΙ.Κ.Α.Τ.Σ.Α. και Ι.Τ.Ε. 
συνεχίζονται από τον Οργανισμό χωρίς διακοπή της δίκης. 

5. Οι θέσεις του Δ.Σ. στις οποίες διορίζονται Καθηγητές 
Τ.Ε.Ι. σύμφωνα με το άρθρο 6 καταλαμβάνονται αυτοδικαί¬ 
ως για την πρώτη τριετία εφαρμογής του νόμου από τους 
υπηρετούντες Συμβούλους του Ι.Τ.Ε. 

6. Μέχριτηνπλήρωση των είκοσι ενός θέσεων ειδικών Ει¬ 
σηγητών του άρθρου 10 παρ. 4, καθήκοντα ειδικού εισηγη¬ 
τή μπορεί να ανατίθενται προσωρινώς με απόσπαση σε 
ανάλογων προσόντων υπαλλήλους του Δημοσίου και ανώ¬ 
τατων εκπαιδευτικών ιδρυμάτων, σε μέλη Δ.Ε.Π. παραλλή- 
λως με την άσκηση των κύριων καθηκόντων τους, σε ήδη 
υπηρετούντες Εισηγητές του Ι.Τ.Ε. και σεπρόσωπαπου εί¬ 
χαν ήδη προταθεί ως ειδικοί Εισηγητές του καταργούμε- 
νου ΔΙ.Κ.Α.Τ.Σ.Α. για το έτος 2004. 

7. Οι μόνιμοί υπάλληλοι, που κατά την έναρξη ισχύος του 
παρόντος υπηρετούν στο ΔΙ.Κ.Α.Τ.Σ.Α., εντάσσονται προ¬ 
σωρινά, με απόφαση του Υπουργού Εθνικής Παιδείας και 
Θρησκευμάτων, στην Κεντρική Υπηρεσία (Κ.Υ.) του Υπουρ¬ 
γείου. Στη συνέχεια, εντός ενός έτους, με απόφαση του ίδι¬ 
ου Υπουργού, μετά από γνώμη του Υπηρεσιακού Συμβουλί¬ 
ου της Κ.Υ. του Υπουργείου Εθνικής Παιδείας και Θρη¬ 
σκευμάτων είτε εντάσσονται οριστικά σε αντίστοιχες κενές 
θέσειςτης Κ.Υ. του Υπουργείου είτε μετατάσσονται σε αντί¬ 
στοιχες κενές θέσεις στις περιφερειακές υπηρεσίες του 
Υπουργείου ή σε υπηρεσίες, Ν.Π.Δ.Δ. ή οργανισμούς αρ¬ 
μοδιότητας του Υπουργείου. Σχετικές αιτήσεις των ενδια¬ 
φερομένων συνεκτιμώνται από το Υπηρεσιακό Συμβούλιο, 
το οποίο προεχόντως λαμβάνει υπόψη τις υπηρεσιακές 
ανάγκες. Εάν δεν υπάρχουν κενές θέσεις, μεταφέρονται οι 
θέσεις που κατείχαν στο ΔΙ.Κ.Α.Τ.Σ.Α. και προστίθενται ως 
προσωποπαγείς στις υπηρεσίες που εντάσσονται. 

Οι υπηρετούντες, κατά τη δημοσίευση του παρόντος στο 
ΔΙ.Κ.Α.Τ.Σ.Α. και το Ι.Τ.Ε. σε θέσεις με σύμβαση εργασίας 
ιδιωτικού δικαίου αορίστου χρόνου, μεταφέρονται στο 
Υπουργείο Εθνικής Παιδείας και Θρησκευμάτων, με την 
ίδια σχέση εργασίας και σε προσωποπαγείς θέσεις που συ- 
νιοτώνται με την απόφαση μεταφοράς. Η κατά τα ανωτέρω 
μεταφορά διενεργείται με κοινή απόφαση των Υπουργών 
Εσωτερικών, Δημόσιας Διοίκησης και Αποκέντρωσης, Οι¬ 
κονομίας και Οικονομικών και Εθνικής Παιδείας και Θρη¬ 
σκευμάτων, που δημοσιεύεται στην Εφημερίδατης Κυβερ- 
νήσεως. Οι συμβάσεις έργου ή εργασίας ορισμένου χρό¬ 
νου παραμένουν μέχρι τη λήξη του συμφωνηθέντος 
χρόνου ισχυρές και οι υπηρεσίες των εργαζομένων παρέ¬ 
χονται στον Οργανισμό. 

Οι θέσεις που είχαν συσταθεί στο Υπουργείο Εθνικής 
Παιδείας και Θρησκευμάτων για το Ι.Τ.Ε. (περ. III παρ. 1 άρ¬ 
θρο 23 του Ν. 1404/1983) και εξακολουθούν να είναι κενές 
καταργούνται. 

Άρθρο 20 

Παροχές σε διακρινόμενους αθλητές 

Στο τέλος της παρ. 10 του άρθρου 34 του Ν. 2725/1999 
προστίθενται τα εξής: 

«Εξαιρούνται οι αθλητές που έχουν κατακτήσει τουλάχι¬ 
στον μία 1η νίκη σε θερινούς ή χειμερινούς Ολυμπιακούς 
Αγώνες, για τους οποίους ορίζεται ηλικία δεκαεπτά έως και 
τριάντα πέντε (17-35) ετών.» 

Άρθρο 21 

θέματα δευτεροβάθμιας εκπαίδευσης 

1. Δεν επιτρέπεται η επιβολή οποιοσδήποτε μορφής σω¬ 
ματικής τιμωρίας σε μαθητές της δευτεροβάθμιας εκπαί¬ 
δευσης που παρεκκλίνουν από την προσήκουσα διαγωγή. 

2. α) Οι εκπαιδευτικοί που διορίζονται στα δυσπρόσιτα 
σχολεία του Ν. 1143/1981 υπηρετούν σε αυτά επί μία τουλά¬ 
χιστον συνεχή διετία αποκλεισμένης απολύτως και για οποι- 
ονδήποτε λόγο της αποσπάσεως, μεταθέσεως ή μετατάξε- 
ώς τους από τα σχολεία αυτά κατά τη διάρκεια της διετίας. 

β) Οι εκπαιδευτικοί που έχουν διοριστεί στα δυσπρόσιτα 
σχολεία και συμπληρώνουν στις 31.8.2005 δύο (2) συνεχή 
χρόνια παραμονής σε αυτά έχουν δικαίωμα μετάθεσης και 
απόσπασης για τη σχολική χρονιά 2005-2006 και εφεξής. 

3. Εκπαιδευτικοί του κλάδου ΠΕ 09 - Οικονομολόγοι και 
ΠΕ 10 - Κοινωνιολόγοι που έχουν διοριστεί με τις υπ’ αριθμ. 


α) 75694/Δ2/22.11.2001 (ΦΕΚ 291/τ.Γ/23.11.2001) β) 87099/ 
Δ2/29.8.2002 (ΦΕΚ 194/τ.Γ/29.8.2002) γ) 87098/Δ2/29.8.2002 
(ΦΕΚ 193/τ.Γ/29.8.2002) δ) 92246/Δ2/10.9.2002 (ΦΕΚ212/τ.Γ/ 
16.9.2002) ε) 4376/Δ2/17.1.2003 (ΦΕΚ 25/τ.Γ/7.2.2003) υπουρ¬ 
γικές αποφάσεις των οποίων οι πράξεις διορισμού έχουν ακυ¬ 
ρωθεί, θεωρούνται ότι έχουν καταλάβει κενές οργανικές θέσεις 
των παραπάνω κλάδων, από τότε που διορίστηκαν. 

Άρθρο 22 

Σχολικά βιβλία και ανθολογίες 

Επιτρέπεται, χωρίς την άδεια του δημιουργού και χωρίς 
αμοιβή, η αναπαραγωγή σε εκπαιδευτικά βιβλία, που χρη¬ 
σιμοποιούνται ως βιβλία διδασκαλίας για την πρωτοβάθμια 
και δευτεροβάθμια εκπαίδευση εγκεκριμένα από το Υπουρ¬ 
γείο Εθνικής Παιδείας και Θρησκευμάτων ή από άλλο αρ¬ 
μόδιο Υπουργείο κατά το επίσημο αναλυτικό πρόγραμμα, 
έργων του λόγου ενός ή περισσότερων συγγραφέων νομί- 
μως δημοσιευμένων, που αποτελούν μικρό τμήμα της συ¬ 
νολικής δημιουργίας του καθενός από αυτούς, όπως και 
αποσπασμάτων έργων των εικαστικών τεχνών ή άλλου, πό¬ 
σης φύσεως εικονιστικού ή φωτογραφικού υλικού, εφόσον 
τελεί σε αναγκαία σχέση με το περιεχόμενο του διδακτικού 
βοηθήματος. Οι διατάξεις της παραγράφου αυτής εφαρ¬ 
μόζονται και επί του πάσης φύσεως εκπαιδευτικού υλικού, 
όπως διαδικτυακάς εφαρμογές, εκπαιδευτικό λογισμικό, κι¬ 
νηματογραφικές ταινίες, Οϋ-ΠΟΜ, ϋΝ/ϋ και επί κάθε άλλου 
μέσου ηλεκτρονικής ή ψηφιακής ή άλλης καταγραφής που 
χρησιμοποιείται ως εγκεκριμένο από το Υπουργείο Εθνικής 
Παιδείας και Θρησκευμάτων μέσο διδασκαλίας και διανέ¬ 
μεται δωρεάν, στο πλαίσιο του αναλυτικού προγράμματος. 
Στα μέσα αυτά επιτρέπεται επιπλέον και η αναπαραγωγή 
μουσικών αποσπασμάτων και κινηματογραφικού ή ηχητι¬ 
κού ή οπτικοακουστικού υλικού περιορισμένης έκτασης, 
υπό τις αυτές ως άνω προϋποθέσεις, με πρόσθετη μνεία, 
πέραν των λοιπών στοιχείων της παραγράφου 3, του ονό¬ 
ματος του παραγωγού του έργου. 

Άρθρο 23 
Ισχύς 

Η ισχύς του νόμου αυτού αρχίζει από τη δημοσίευσή του 
στην Εφημερίδατης Κυβερνήσεως. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως Νόμου 
του Κράτους. 

Αθήνα, 31 Μαρτίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Μ. ΓΙΑΝΝΑΚΟΥ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 1 Απριλίου 2005 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




